אני חייבת להודות שזה ממש כיף
כשאנשים שואלים אותי במה אני עובדת,
כי אני אומרת שאני עובדת בלשפשף דברים זה בזה.
זה נשמע מגוחך,
לשפשף דברים זה בזה.
אבל יש לזה שם מקצועי:
טריבולוגיה.
ט-ר-י-ב-ו-ל-ו-ג-י-ה,
מהמילה ביוונית עתיקה "טריבוס",
שמשמעה "לשפשף".
זאת מילה מצחיקה שבטח לא שמעתם לפני כן,
אבל אני מבטיחה לכם,
גילוי שלה משנה את החוויה שלכם עם העולם הפיזי.
טריבולוגיה סיפקה לי פרויקטים מדהימים.
עבדתי עם חומרים שעפים, ועבדתי עם אוכל לכלבים --
שילוב שלא נשמע כמו משהו שבן אדם אמור לעשות
במרווח של שנים ספורות בלבד,
עד שאתם מתחילים לראות את העולם דרך עדשה טריבולוגית.
ואני חושבת שאתם תופתעו
עד כמה מעט טריבולוגיה יכולה להיות חשובה
בהקלה על כמה בעיות מאוד גדולות.
טריבולוגיה היא המחקר של חיכוך, שחיקה וסיכוך.
כולכם חוויתם את כל שלושת הדברים האלה.
זוכרים את הפעם האחרונה שניסיתם להזיז חפץ כבד
ויכולתם ממש להרגיש משהו מתנגד לכם?
זה חיכוך.
חיכוך הוא הכוח שמתנגד לתנועה.
שחיקה היא אובדן או המרה של חומר.
זאת הסיבה בגללה אתם צריכים להחליף את הנעליים האהובות עליכם,
כי בסופו של דבר הסוליות נעלמות.
חומרי סיכה משמשים להפחתת חיכוך ושחיקה.
הם משחררים את אותם ברגים חלודים עקשניים שאחרת לא היו זזים ממקומם.
אבל טריבולוגיה גם מוגדרת כמדע של משטחים בעלי אינטרקציה
בתנועה יחסית.
אז, משטחים בעלי אינטרקציה בתנועה יחסית:
יש הרבה כאלה בעולם.
בזמן שאתם יושבים כאן עכשיו, האם אתם מזיזים את הרגל שלכם?
או אולי נעים בכיסא שלכם?
כי נחשו מה? מתרחשת כאן טריבולוגיה.
התזוזה הקטנה ביותר בכיסא שלכם
מערבת שני משטחים שנעים באופן יחסי זה ביחס לזה.
והאינטרקציה הטריבולוגית שלכם בתזוזה
תהיו שונה מזו של האדם שלידכם.
זה בגלל שהבגדים שאתם לובשים
משנים את החיכוך ביניכם ובין הכיסא.
אם אתם לובשים משי, זה קצת יותר קל לנוע בכסא
מאשר אם הייתם לובשים צמר.
זה בגלל שהחיכוך נמוך יותר במשי.
אם אתם מזיזים את הקרסול שלכם או מרעידים אותו,
האם זה גרם לצליל של פקיעה?
זה קרה לכם, נכון?
אתם נעמדים, מסתובבים קצת, ואיזה מפרק מתפוקק.
תודה רבה על הצליל הזה, טריבולוגיה.
הצליל הזה יכול לבוא מהנוזל שמסכך את המפרקים שלכם.
בזמן שאתם נעים.
אתם בעצם משחררים בועות גז לתוך הנוזל הזה.
הצליל הזה יכול גם לבוא מהגידים שזזים זה על גבי זה.
דבר די נפוץ בקרסול,
אז כל אחד מאיתנו מקפיצי הרגליים,
יכול פתאום להסתקרן לגבי הטריבולוגיה של הגידים.
אבל איך נהיים לטריבולוגים, כמוני?
זה מתחיל בילדות, כמובן.
בצעירותי הייתי בלרינה,
הגעתי לרמה כזו שרקדתי על קצות הבהונות,
או ב"פוינט".
עכשיו, כשאתם רוקדים ב"פוינט" אתם נועלים נעליים מדהימות כאלה
אבל הן יכולות להחליק על הבמה.
הדבר האחרון שאתם רוצים לעשות כשאתם רוקדים על קצות האצבעות
הוא להחליק וליפול.
אז היו לנו קופסאות של חומר שנקרא רוזין.
היינו דורכות בתוך הרוזין, ומצפות את הנעל בציפוי עדין.
רוזין הוא בעצם שרף עצים
וכשהוא אבקה, הוא עושה שדברים יהיו פחות חלקים.
כרקדנית את לומדת די מהר
מה היא הכמות המתאימה לשים על הנעליים שלך,
כי אם לא שמת מספיק, כנראה שהיית מחליקה
בגלל מידת החיכוך הנמוכה בין הנעל שלך והבמה.
במקרה הטוב,
היית רקדנית מגושמת על הבמה,
אבל המקרה הגרוע היה פציעה.
כבר אז, מיקסמתי ושיחקתי עם חיכוך.
אתם רואים, נועדתי להיות טריבולוגית.
(צחוק)
אבל גם אתם הייתם טריבולוגים צעירים.
כשציירתם עם צבעים או עפרונות צבעוניים,
ידעתם שככל שתלחצו יותר חזק כך הצבע יהיה כהה יותר.
אתם גם ידעתם שזה אומר שתצטרכו לחדד
את הצבע או העפרון הצבעוני לעתים קרובות יותר,
כי הוא נשחק יותר ויותר מהר.
עכשיו בא נדבר על אותן רצפות ממורקות, מבהיקות ומושכות
שאתם פשוט חייבים להחליק לאורכן.
אתם ידעתם שאם תגרבו זוג גרביים,
תצליחו להחליק ממש יפה לאורך הרצפה הזו.
בהצלחה לכם אם תנסו לעשות זאת יחפים.
אתם אלופים במשחק בחיכוך.
כל הילדים הם טריבולוגים.
מה לגבינו כמבוגרים?
באיזה שהיא נקודה היום צחצחתם שיניים.
אני מקווה.
(צחוק)
זאת טריבולוגיה בפעולה.
משחת השיניים ומברשת השיניים פועלות להסיר ולמרק
את הפלאק מהשיניים שלכם.
רק לידיעה, אבא שלי רופא שיניים.
מעולם לא חשבתי שהקריירה שלי תסגור מעגל עם העסק המשפחתי.
אבל יום אחד, מצאנו את עצמנו דוברים את אותה השפה
כשקיבלתי משימה לפתח מבחן שיחקור את מידת ההסרה של פלאק.
נשמע די פשוט,
עד שהתחלתי לבחון את זה כטריבולוגית,
ואז זה הפך לממש מורכב.
יש לכם משטח קשה -- אלה השיניים שלכם --
משטחים רכים כמו החניכיים שלכם, משחת השיניים ומברשת השיניים.
יש חומר סיכה -- בצורה של רוק ומים --
והדינמיקה של האדם שמבצע את הצחצוח ועוד.
אני מבטיחה שאם נשים יהלומים במשחת השיניים שלכם,
תצליחו להסיר את הפלאק.
אולי גם תסירו את השיניים שלכם גם.
אז יש איזון עדין בין הסרת הפלאק
ולא להזיק לשיניים והחניכיים שלכם.
אנחנו מצחצחים שיניים שלנו בגלל שאכלנו.
אכילה היא עוד דבר קבוע שכולנו עושים.
נראה די פשוט.
אבל זה עוד תחום של טריבולוגיה,
וזה לא כזה פשוט.
יש לכם את האוכל, שישבר וישחק במהלך האכילה,
והאוכל הזה נמצא באינטרקציה עם השיניים שלכם, הלשון שלכם,
הרוק שלכם, הגרון שלכם.
וכל האינטרקציות האלה הולכות להשפיע על חווית האכילה שלכם.
אני חושבת שכולכם יכולים להיזכר ברגע בו ניסיתם מאכל חדש
ופשוט עשיתם,
"יש לזה טעם סביר,
אני ממש לא אוהב את הטקסטורה הזאת".
טריבולוגים בוחנים את מידת הסיכוך, המקדם של החיכוך,
כדרך לחבר בין תחושת הפה והטקסטורה למה שאתם חווים,
כדי שאם נשנה את ההרכבים של מה שאנחנו אוכלים ושותים
אז הרכב הסוכר והרכב השומן הם שונים,
איך זה משנה את תחושת הפה?
איך אנחנו יכולים לכמת את זה?
זה מה שטריבולוגים מנסים לפתור.
ובזמן שעמיתי ישבו בפינה אחת של המעבדה הזו
ובחנו את הרכב השומן ביוגורט,
אני ישבתי בפינה אחרת
וחקרתי מזון לכלבים.
המעבדה הריחה מעולה, אני חייבת לומר.
כולנו מצחצחים את השיניים כל יום,
כמה מאתנו מצחצחים לחיות המחמד שלנו?
חיות כמו אנשים, לפעמים סובלות ממחלות חניכיים,
אז אנחנו באמת חייבים לצחצח להן שיניים,
ויותר בעלי חיות מתחילים לעשות את זה.
אני יודעת שהחברה שלי, ממש טובה בלצחצח לחתול שלה, איכשהו.
בהצלחה בניסיון לעשות זאת לחתול שלי.
אז מה שיצרני מזון לחיות מנסים לעשות
הוא להוסיף חומר מסיר פלאק במוצרים כמו חטיפים.
אם יש לכם כלב,
אולי שמתם לב שכשאתם נותנים לכלב חטיף,
הוא נעלם באורח פלא אחרי ביס אחד בלבד.
אז האתגר הנוסף כאן הוא:
איך מסירים פלאק בביס אחד בלבד?
אני פיתחתי מבחן סף לחקור את הבעיה הזו,
וכדי לעשות זאת, הייתי צריכה לחקות את המערכת האוראלית של הכלבים:
השיניים, הפלאק והרוק שלהם.
והשתמשתי במדדי חיכוך ושחיקה
כדי לחקור את האפקטיביות של אותו חטיף בהסרת פלאק.
אם אתם יושבים כאן עכשיו וחושבים על הפעם האחרונה
בה לא צחצחתם לכלב שלכם, בבקשה.
אבל מה כל העניין בטריבולוגיה?
תנו לתת לכם עוד דוגמה.
לא משנה היכן אתם נמצאים כרגע, אתם הגעתם למקום הזה איכשהו.
אולי הלכתם, או רכבתם על אופניים,
אבל רוב האנשים בחדר הזה בטח הגיעו ברכב.
רק תחשבו על כל המערכות הטריבולוגיות שיש ברכב.
יש לכם את האינטרקציה האישית שלכם עם הרכב,
האינטרקציה של הרכב עם הכביש
וכל מה שנמצא מתחת למכסה המנוע ובמערכת ההניע.
חלק מעבודות התחזוקה הקבועות קשורות ישירות לטריבולוגיה.
אתם יודעים מה ההמלצה למגבלת הקילומטרים בצמיגים שלכם
לפני שצריך להחליף אותם.
אתם בודקים באופן קבוע את החריצים באותם צמיגים.
אתם מנטרים באופן פעיל את השחיקה של הצמיגים שלכם.
טריבולוגיה היא המחקר של השחיקה והחיכוך,
וכשמדובר בצמיגים, חיכוך יכול להיות ההבדל בין הגעה בשלום
ותאונת דרכים.
מכיוון שהחיכוך בין הצמיגים שלכם ובין הכביש
משפיע על ההאצה, האטה
ומרחק העצירה שלכם.
כנהגים, אתם כבר יודעים באופן אינסטינקטיבי עד כמה חשוב החיכוך,
כי אתם יודעים שכשהכבישים רטובים,
הם יותר מסוכנים כי הם חלקים.
זה בגלל שהמים מפחיתים את החיכוך
בין הצמיגים שלכם ובין הכביש.
אולי אתם זוכרים שחיכוך הוא הכוח שמתנגד לתנועה,
אז מים מפחיתים את הכוח הזה ולכן יותר קל לכם לנוע,
ולכן יותר מחליק כשהכבישים רטובים.
עוד משהו לחשוב עליו
הוא שהתמודדות עם חיכוך גוזלת אנרגיה.
אז אתם מפסידים אנרגיה בגלל חיכוך.
זאת דרך אחת בה הצמיגים שלכם יכולים להשפיע על יעילות השימוש בדלק שלכם.
למעשה, האם ידעתם ששליש מהדלק
שאתם מכניסים לרכב מנוע הבערה הפנימי שלכם
יבוזבז על התמודדות עם חיכוך?
שליש.
מחקר הטריבולוגיה סייע לנו בהפחתת החיכוך
ולכן הגדיל את יעילות השימוש בדלק והפחתת הפליטות.
הולמברג וארדמיר ערכו כמה מחקרים מעולים
שהראו את ההשפעה שיש למחקר הטריבולוגי
על הפחתת צריכת האנרגיה שלנו.
והם מצאו שבטווח של 20 שנה,
היתה לנו את האפשרות להפחית
את צריכת האנרגיה של רכבי נוסעים
עד 60 אחוזים.
כשאתם חושבים על כל הרכבים שבעולם,
זאת המון אנרגיה שאפשר לחסוך.
הם גילו כמעט תשעה אחוזים מסך צריכת האנרגיה הגלובלית שלנו כיום
שהטריבולוגיה יכולה לעזור לחסוך.
זאת כמות משמעותית של אנרגיה.
אז כשאתם מסתכלים על המספרים, טריבולוגיה יכולה לעשות דברים מדהימים.
העמיתים שלי זיהו עד 20 קוואדים של אנרגיה
שאנחנו יכולים לחסוך כיום בארה"ב לבד.
רק כדי לתת לנו פרספקטיבה:
קוואד אחד של אנרגיה שווה בערך ל 180 מיליון חביות שמן,
וטריבולוגיה יכולה לעזור לנו לחסוך פי 20 מזה.
אנחנו יכולים לעשות זאת באמצעות חומרים חדשים, וחומרי סיכה חדשים,
תכנון רכיבים חדשני,
דברים כמו הקמת טורבינות רוח שיהיו יותר יעילות ויותר אמינות.
אם רק נציב בחדר אחד 30 אנשים
הרואים את העולם דרך עדשות הטריבולוגיה.
דמיינו את ההזדמנויות שיעלו
ככל שיותר ויותר מאתנו יגלו טריבולוגיה מסביבנו.
הפרויקטים האהובים עלי ביותר כרגע הם בתחום של היישום בחלל.
אני אוהבת להפחית את השחיקה והחיכוך בסביבה מאתגרת שכזו.
אני יכולה להכין חומרים וחלקים
שיפחיתו את החיכוך בחלקים נעים ומנועים
כך שיהיה להם פחות כוח המתנגד לתנועה שלהם.
פחות כוח לנוע משמעו שהם דורשים פחות כוח,
כך שאפשר להשתמש במפעילים יותר קטנים,
שישקלו פחות,
שיחסכו דלק.
אני גם יכולה לעזור להכין חלקים שישרדו לאורך יותר זמן באמצעות שחיקה נמוכה יותר.
מה שיפחית את הבזבוז בחומרים
וגם משמעותו שאנחנו מייצרים את החלקים לעתים יותר נדירות,
אז אנחנו חוסכים אנרגיה בייצור.
אני מעודדת אתכם להתחיל לראות טריבולוגיה בעולם שסביבכם
ולחשוב על איך אפשר לשפר את המשטחים המתקשרים שאתם חווים.
אפילו השיפורים הקטנים ביותר
ממש מתווספים.
טריבולוגיה היא אולי מילה שנשמעת מצחיק,
אבל יש לה השפעה עצומה על העולם שלנו.
תודה רבה.
(מחיאות כפיים)